Komission asetus (EY) N:o 1135/2001,

annettu 8 päivänä kesäkuuta 2001,

eräiden tuoreiden vihannesten kaupan pitämisen vaatimuksia koskevien säännösten muuttamisesta kokolajittelun, ulkoasun ja pakkausmerkintöjen osalta sekä asetuksen (EY) N:o 659/97 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 911/2001(2), ja erityisesti sen 2 artiklan 2 kohdan ja 48 artiklan,

sekä katsoo seuraavaa:

(1) Asetuksen (EY) N:o 2200/96 2 artiklassa säädetään, että komissio ottaa tuoreita hedelmiä ja vihanneksia koskevia vaatimuksia antaessaan huomioon Yhdistyneiden Kansakuntien Euroopan talouskomission kansainväliset vaatimukset. Viimeksi mainittujen vaatimusten mukaan munakoisoja, kukkakaaleja, keräkaaleja ja kesäkurpitsoita voidaan pitää kaupan minituotteina, jollei ulkoasua tai pakkausmerkintöjä koskevista erityissäännöistä muuta johdu. Sen vuoksi on muutettava asetukset, joissa vahvistetaan näihin tuotteisiin sovellettavat kaupan pitämisen vaatimukset, toisin sanoen munakoisojen ja kesäkurpitsojen laatuvaatimuksista 12 päivänä toukokuuta 1981 annettu komission asetus (ETY) N:o 1292/81(3), sellaisena kuin se on viimeksi muutettuna asetuksella (EY) N:o 888/97(4), keräkaalien, ruusukaalien, ruotisellerien, pinaattien ja luumujen laatuvaatimuksista 5 päivänä kesäkuuta 1987 annettu komission asetus (ETY) N:o 1591/87(5), sellaisena kuin se on viimeksi muutettuna asetuksella (EY) N:o 1168/1999(6), sekä kukkakaalien ja latva-artisokkien kaupan pitämiseen sovellettavista laatuvaatimuksista 7 päivänä toukokuuta 1998 annettu komission asetus (EY) N:o 963/98(7), sellaisena kuin se on viimeksi muutettuna asetuksella (EY) N:o 2551/1999(8).

(2) Eräät kesäkurpitsa-, munakoiso-, kukkakaali- ja keräkaalilajikeet voivat olla kypsiä, vaikka ne ovat kooltaan pienempiä kuin näihin lajeihin sovellettavissa kaupan pitämisen vaatimuksissa vahvistetut vähimmäiskoot. Sen vuoksi näissä vaatimuksissa olisi täsmennettävä, että kokoluokittelua koskevia säännöksiä ei sovelleta näihin tuotteisiin niiden minikokoisuuden vuoksi. On kuitenkin tarpeen säätää kyseessä olevien minituotteiden tasakokoisuudesta sekä soveltuvista pakkausmerkinnöistä.

(3) Minituotteiden kaupan pitämisellä lajisekoituksina on selkeästi kaupallista merkitystä. Sen vuoksi olisi säädettävä kyseessä olevien minivihannesten tällaisesta ulkoasusta sekä pakkausmerkinnöistä.

(4) Markkinoiltapoistamistoimien yhteydessä on syytä välttää sitä, että muut kuin minilajikkeita olevat tuotteet tai vielä kypsymisvaiheessa olevat yksilöt sekaantuisivat minituotteisiin. Jotta vältettäisiin säännösten kiertäminen ja jotta tarkastukset olisivat tehokkaita, on tarpeen muuttaa neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan interventiojärjestelmän osalta 16 päivänä huhtikuuta 1997 annettua komission asetusta (EY) N:o 659/97(9), sellaisena kuin se on viimeksi muutettuna asetuksella (EY) N:o 398/2000(10) sen estämiseksi, että minituotteita poistetaan markkinoilta irtotavarana kaikenkokoisten tuotteiden joukossa.

(5) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Muutetaan asetus (ETY) N:o 1292/81 seuraavasti:

1) Lisätään liitteessä II (Munakoisojen laatuvaatimukset) olevaan III osastoon (Kokolajittelua koskevat määräykset) alakohta seuraavasti, asiaa koskeva alaviite mukaan luettuna: "Kokolajittelua koskevia säännöksiä ei sovelleta minituotteisiin(11)."

2) Lisätään liitteessä II (Munakoisojen laatuvaatimukset) olevan V osaston (Esillepanoa koskevat määräykset) A kohdan (Tasalaatuisuus) toisen alakohdan jälkeen alakohta seuraavasti: "Minikokoisten munakoisojen on oltava kohtuullisen samankol:oisia. Niitä voidaan sekoittaa muiden erityyppisten ja eri alkuperää olevien minituotteiden kanssa."

3) Lisätään liitteessä II (Munakoisojen laatuvaatimukset) olevan VI osaston (Merkitsemistä koskevat määräykset) D kohtaan (Kaupalliset tiedot) luetelmakohta seuraavasti: "- tarvittaessa 'minimunakoiso' tai muu minituotteelle soveltuva nimitys. Jos samassa pakkauksessa on useita minituotetyyppejä, pakkauksessa on ilmoitettava kaikki mukana olevat tuotteet ja niiden alkuperä."

4) Lisätään liitteessä III (Kesäkurpitsojen laatuvaatimukset) olevaan III osastoon (Lajittelua koskevat määräykset) alakohta seuraavasti, asiaa koskeva alaviite mukaan luettuna: "Kokolajittelua koskevia säännöksiä ei sovelleta minituotteisiin(12)."

5) Lisätään liitteessä III (Kesäkurpitsojen laatuvaatimukset) olevan V osaston (Esillepanoa koskevat määräykset) A kohdan (Tasalaatuisuus) ensimmäisen alakohdan jälkeen alakohta seuraavasti: "Minikokoisten kesäkurpitsojen on oltava kohtuullisen samankokoisia. Niitä voidaan sekoittaa muiden erityyppisten ja eri alkuperää olevien minituotteiden kanssa."

6) Lisätään liitteessä III (Kesäkurpitsojen laatuvaatimukset) olevan VI osaston (Merkitsemistä koskevat määräykset) D kohtaan (Kaupalliset tiedot) luetelmakohta seuraavasti: "- tarvittaessa 'minikesäkurpitsa' tai muu minituotteelle soveltuva nimitys. Jos samassa pakkauksessa on useita minituotetyyppejä, pakkauksessa on ilmoitettava kaikki mukana olevat tuotteet ja niiden alkuperä."

2 artikla

Muutetaan asetuksen (ETY) N:o 1591/87 liite I seuraavasti:

1) Lisätään III osastoon (Kokolajittelu) alakohta seuraavasti, asiaa koskeva alaviite mukaan luettuna: "Kokolajittelua koskevia säännöksiä ei sovelleta minituotteisiin(13)"

2) Lisätään V osastossa (Kauppakunnostusta koskevat määräykset) olevaan A kohtaan (Tasalaatuisuus) toisen alakohdan jälkeen alakohta seuraavasti: "Minikokoisten keräkaalien on oltava kohtuullisen samankokoisia. Niitä voidaan sekoittaa muiden erityyppisten ja eri alkuperää olevien minituotteiden kanssa."

3) Lisätään VI osastossa (Merkitseminen) olevaan D kohtaan (Kaupalliset tiedot) luetelmakohta seuraavasti: "- tarvittaessa 'minikeräkaali' tai muu minituotteelle soveltuva nimitys. Jos samassa pakkauksessa on useita minituotetyyppejä, pakkauksessa on ilmoitettava kaikki mukana olevat tuotteet ja niiden alkuperä."

3 artikla

Muutetaan asetuksen (EY) N:o 963/98 liite I seuraavasti:

1) Lisätään III osastoon (Kokolajittelu) alakohta seuraavasti, asiaa koskeva alaviite mukaan luettuna: "Kokolajittelua koskevia säännöksiä ei sovelleta minituotteisiin(14)."

2) Lisätään V osastossa (Pakkaus ja kauppakunnostus) olevaan A kohtaan (Tasalaatuisuus) ensimmäisen alakohdan jälkeen alakohta seuraavasti: "Minikokoisten kukkakaalien on oltava kohtuullisen samankokoisia. Niitä voidaan sekoittaa muiden erityyppisten ja eri alkuperää olevien minituotteiden kanssa."

3) Lisätään VI osastossa (Merkitseminen) olevaan D kohtaan (Kaupalliset tiedot) luetelmakohta seuraavasti: "- tarvittaessa 'minikukkakaali' tai muu minituotteelle soveltuva nimitys. Jos samassa pakkauksessa on useita minituotetyyppejä, pakkauksessa on ilmoitettava kaikki mukana olevat tuotteet ja niiden alkuperä."

4 artikla

Korvataan asetuksen (EY) N:o 659/97 2 artiklan 2 kohdan toinen alakohta seuraavasti: "Heinäkuun 16 päivän ja 15 päivän lokakuuta välisenä aikana markkinoilta poistettavien tomaattien sekä minituotteiden, sellaisina kuin ne ovat asiaa koskevissa vaatimuksissa määriteltyinä, on kuitenkin oltava sovellettavien kaupan pitämisen vaatimusten mukaisia."

5 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 8 päivänä kesäkuuta 2001.

Komission puolesta

Franz Fischler

Komission jäsen

(1) EYVL L 297, 21.11.1996, s. 1.

(2) EYVL L 129, 11.5.2001, s. 3.

(3) EYVL L 129, 15.5.1981, s. 38.

(4) EYVL L 126, 17.5.1997, s. 11.

(5) EYVL L 146, 6.6.1987, s. 36.

(6) EYVL L 141, 4.6.1999, s. 5.

(7) EYVL L 135, 8.5.1998, s. 18.

(8) EYVL L 308, 3.12.1999, s. 26.

(9) EYVL L 100, 17.4.1997, s. 22.

(10) EYVL L 50, 23.2.2000, s. 7.

(11) Minituotteilla tarkoitetaan kasvien valinnalla ja/tai erityisillä viljelytekniikoilla saatuja munakoisolajikkeita, lukuun ottamatta sellaisia yksilöitä, jotka eivät ole minilajikkeita vaan jotka eivät ole kypsyneet tai saavuttaneet riittävää kokoa. Vaatimusten kaikkien muiden määräysten on täytyttävä.

(12) Minituotteilla tarkoitetaan kasvien valinnalla ja/tai erityisillä viljelytekniikoilla saatuja kesäkurpirtsalajikkeita, lukuun ottamatta sellaisia yksilöitä, jotka eivät ole minilajikkeita vaan jotka eivät ole kypsyneet tai saavuttaneet riittävää kokoa. Vaatimusten kaikkien muiden määräysten on täytyttävä.

(13) Minituotteilla tarkoitetaan kasvien valinnalla ja/tai erityisillä viljelytekniikoilla saatuja keräkaalilajikkeita, lukuun ottamatta sellaisia yksilöitä, jotka eivät ole minilajikkeita vaan jotka eivät ole kypsyneet tai saavuttaneet riittävää kokoa. Vaatimusten kaikkien muiden määräysten on täytyttävä.

(14) Minituotteilla tarkoitetaan kasvien valinnalla ja/tai erityisillä viljelytekniikoilla saatuja kukkakaalilajikkeita, lukuun ottamatta sellaisia yksilöitä, jotka eivät ole minilajikkeita vaan jotka eivät ole kypsyneet tai saavuttaneet riittävää kokoa. Vaatimusten kaikkien muiden määräysten on täytyttävä.